TRC จัดโครงการ ติวเตอร์เพื่อน้อง
TRC จัดโครงการ ติวเตอร์เพื่อน้อง พิชิตภาษาอังกฤษ O-NET ให้แก่นักเรียนชั้นมัธยมศึกษาปีที่ 6 โรงเรียนคลองกิ่วยิ่งวิทยา อ.บ้านบึง จ.ชลบุรี หวังสนับสนุนเยาวชนให้ได้รับโอกาสทางด้านการศึกษา
23 เม.ย. 2560

เจ้าหน้าที่มวลชนสัมพันธ์ ประจำโครงการRC400 ร่วมกับฝ่ายสื่อสารองค์กร บริษัท ทีอาร์ซี คอนสตรัคชั่น จำกัด (มหาชน) หรือ TRC ได้จัดโครงการติวเข้มกวดวิชา ใน “โครงการติวเตอร์เพื่อน้อง พิชิตภาษาอังกฤษ O-NET” ให้แก่นักเรียนชั้นมัธยมศึกษาปีที่ 6 โรงเรียนคลองกิ่วยิ่งวิทยา อ.บ้านบึง จ.ชลบุรี ซึ่งเป็นโรงเรียนที่อยู่ในพื้นที่ที่บริษัทฯดำเนินโครงการซ่อมฉนวนหุ้มท่อก๊าซธรรมชาติ ตามนโยบายบริษัทฯ ที่เล็งเห็นความสำคัญของการสนับสนุนกิจกรรมเพื่อสังคม (CSR) โดยเฉพาะการส่งเสริม สนับสนุนเยาวชนให้ได้รับโอกาสทางด้านการศึกษา อีกทั้งยังเป็นการจุดประกายและเป็นแรงผลักดันให้นักเรียนสามารถสอบเข้าสู่รั้วมหาวิทยาลัย ซึ่งถือเป็นจุดเริ่มต้นของการพัฒนาเยาวชนเพื่อให้ประเทศไทยเจริญก้าวหน้าในอนาคต